Գանսո

**Պաուլո Էնրիկե Շագաս դե Լիմա** (, ), հայտնի նաև **Գանսո** անունով (՝ Սագ), բրազիլացի ֆուտբոլիստ, «Ֆլումինենսե» ֆուտբոլային ակումբի հարձակվող կիսապաշտպան։

## Կարիերա
### Ակումբային
Պաուլո Էնրիկեն իր կարիերան սկսել է «Թունա Լուզո» ակումբում 1996 թվականին։ 8 տարի անց նա տեղափոխվել է «Փայսանդու» (Բելեն), ապա՝ «Սանթոս», որտեղ նրան տարել է Ջովաննին։ 2007 թվականից նա սկսել է խաղալ թիմի երիտասարդական կազմում, որտեղ վնասվածք է ստացել, ինչի պատճառով շարքից դուրս է մնացել 6 ամսով։ Կազմ վերադառնալով՝ Պաուլո Էնրիկեն «Սանթոսին» օգնել է հաղթել Սան Պաուլու երիտասարդական առաջնությունը։ Հաջորդ տարի նա խաղաց Սան Պաուլու Գավաթի երիտասարդական առաջնությունում, որտեղ «Սանթոսը» հասել է մինչև 1/4 եզրափակիչ։ 2008 թվականի հունվարի 23-ին Պաուլո Էնրիկեն ակումբի հետ վերակնքել է պայմանագիրը՝ ստորագրելով այն 5 տարի ժամկետով։ Նույն տարում նա ներառվել է թիմի հիմնական կազմում և ստացել 10 համարի մարզաշապիկը։ Փետրվարի 17-ին նա թիմի կազմում առաջին խաղն է անցկացրել «Ռիո-Պետրո» թիմի դեմ՝ Սան Պաուլո նահանգի առաջնությունում։ Իր առաջին մրցաշրջանում նա անցկացրել է 7 խաղ և չի խփել ոչ մի գոլ։ Անհաջող ելույթին նպաստել է նաև ակումբի խաղը, որը պայքարում էր А սերիայում «գոյատևելու համար»։ 2009 թվականի սկիզբը Պաուլո Էնրիկեի համար անհաջող է անցել, քանի որ նա հազվադեպ էր հայտնվում կազմում։ Դա շարունակվել է ընդհուպ մինչև «Գուարանի» հետ խաղը, որում նա խփել է իր թիմի 3-րդ գոլը։ Լուսիո Ֆլավիոյի անհաջող ելույթից հետո, որին դարձրին պահեստային խաղացող, Պաուլո Էնրիկեն զբաղեցրեց նրա տեղը և հաստատվեց թիմի հիմնական կազմում և օգնեց թիմին զբաղեցնել 2-րդ հորիզոնականը նահանգի առաջնությունում։ Երկրի առաջնությունում ելույթ ունենալուց հետո, որտեղ նա անցկացրել է 31 խաղ՝ խփելով 8 գոլ և կատարելով 4 գոլային փոխանցում, Պաուլո Էնրիկեն վերակնքել է պայմանագիրը «Սանթոսի» հետ 137 միլիոն ռեալով։

2010 թվականին Պաուլո Էնրիկեն հաղթել է Սան Պաուլուի առաջնությունում, որի խաղերում նա խփել է 12 գոլ։ Բազմաթիվ ԶԼՄ-ներ նշել են թիմի հաղթանակում նրա մեծ ներդրումը։

2011 թվականի ապրիլին լուրեր սկվեցին պտտվել այն մասին, որ Գանսոն տեղափոխվում է իտալական «Միլան», սակայն ակումբի սպորտային տնօրեն Արյեդո Բրայդան դրանք հերքեց։ Տարածվեցին նաև միլանական մեկ այլ՝ «Ինտերնացիոնալե» ակումբ տեղափոխվելու մասին լուրեր։ Նույն ամսում ֆուտբոլիստն ստացավ ազդրի վնասվածք, ինչի հետևանքով չկարողացավ ելույթ ունենալ երկու ամիս։ 2011 թվականի ամռանը «Պարի Սեն Ժերմենը» կիսապաշտպանի տրանսֆերի համար առաջարկեց 20 միլիոն եվրո, սակայն այդ առաջարկը մերժվեց։ Դեկտեմբերին DIS ներդրումային խումբը, որը նախկինում տիրում էր Գանսոյի տրանսֆերի 45%, գնեց խաղացողի պայմանագրի իրավունքի ևս 10%։

2012 թվականի ձմռանը Գանսոն ցանկություն հայտնեց «Սանթոս»-ը լքելու մասին։

2012 թվականի սեպտեմբերի 21-ին Գանսոն տեղափոխվեց «Սան Պաուլու» ակումբ 23․3 միլիոն ռեալով (մոտավորապես 11,7 միլիոն դոլար)։ Այդ գումարի դիմաց Սան Պաուլուն ստացավ խաղացողի հանդեպ իրավունքի 45%, իսկ մնացած իրավունքներն առաջվա պես շարունակում էին պատկանել DIS ներդրումային խմբին։ Կիսապաշտպանը պայմանագիրը ստորագրեց 5 տարի ժամկետով։ Գանսոն գնվեց, որպեսզի փոխարինի «Պարի Սեն Ժերմեն» տեղափոխված Լուկաս Մոուրային։ Ինքը՝ խաղացողն ասել է․ «Ես շատ գոհ եմ իմ այդ քայլից։ Իմ երազանքն իրականացավ։ Այլ ակումբներ ևս հետաքրքրված էին իմ ծառայություններով»։

### Հավաքականում
Գանսոն խաղացել է աշխարհի երիտասարդական առաջնությունում, որտեղ նրա թիմը զբաղեցրել է 2-րդ հորիզոնականը՝ պարտվելով Գանային 11-մետրանոց հարվածների շարքում։

20-ամյա Գանսոն եղել է Հարավաֆրիկյան Հանրապետությունում 2010 թվականի Ֆուտբոլի աշխարհի առաջնության թեկնածու, սակայն հայտնվել է միայն հավաքականի պահեստային խաղացողների կազմում։ Գանսոյի, ինչպես նաև նրա թիմակից 18-ամյա Նեյմարի չմասնակցության պատճառը Բրազիլիայի հավաքականի գլխավոր մարզիչ Դունգան անվանել է ֆուտբոլիստների երիտասարդ տարիքը։

2011 թվականին Գանսոն հավաքականի կազմում մեկնել է մասնակցելու Ամերիկայի գավաթին։ Մրցաշարի երկրորդ՝ Պարագվայի դեմ խաղում նա կատարել է երկու գոլային փոխանցում, Բրազիլիան խաղացել է ոչ-ոքի 2։ 2 հաշվով։

2012 թվականին Բրազիլիայի հավաքականի կազմում Լոնդոնում ֆուտբոլային օլիմպիական մրցաշարում նվաճել է արծաթե մեդալ։

2016 թվականին Դուգլաս Կոստայի և Կակայի վնասվածքների հետ կապված՝ Գանսոյին կանչել են հավաքական՝ մասնակցելու Ամերիկայի գավաթին, որտեղ նրա թիմը հասել է մինչև եզրափակիչ։ Ողջ մրցաշարն անցկացրել է պահեստայինների շարքում՝ այդպես էլ դուրս չգալով դաշտ։

## Վիճակագրություն
*Ըստ 2019 թվականի օգոստոսի դրության՝*

## Պարգևներ
### Թիմային

* Սան Պաուլուի առաջնության չեմպիոն (3), 2010, 2011, 2012 թվականներ
* Բրազիլիայի գավաթակիր, 2010 թվական
* Սան Պաուլու նահանգի չեմպիոն (մինչև 20 տարեկան) (2), 2007, 2008 թվականներ
* Լիբերտադորեսի գավաթի գավաթակիր (2), 2011, 2023 թվականներ
* Հարավամերիկյան գավաթի մրցանակակիր, 2012 թվական

### Անձնական
* Բրազիլիայի գավաթի լավագույն խաղացող, 2010 թվական

## Ծանոթագրություններ

## Արտաքին հղումներ
* Профиль на esporte.ig.com.br
* Профиль на santos.globo.com 

Կատեգորիա:2012 թվականի Ամառային օլիմպիական խաղերի արծաթե մեդալակիրներ
Կատեգորիա:Ամիենի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Սան Պաուլուի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Ֆլումինենսեի ֆուտբոլիստներ